Foto: RIA Novosti 20 noyabrga o‘tar kechasi Moskvaning Domodedovo aeroportida Moskva–Dubay reysining ushlanib qolishiga sabab bo‘lgan shaxs qo‘lga olindi. U mast holatda bo‘lgan. «Moskva» sayti xabarida aytilishicha, tunda Dubayga yo‘l olayotgan samolyot bortiga mast holatdagi er-xotin chiqqan. Erkak bortda o‘zini yomon tutgan, so‘kingan, yo‘lovchilarga havo kemasini portlatib yuborishi mumkinligini ma’lum qilgan, shuningdek, ekipaj kabinasiga kirmoqchi bo‘lgan. «Nijniy Novgorodda istiqomat qiluvchi 29 yoshli fuqaro Moskva – Dubay aviareysida bort qoidalarini buzgan», — degan manba. Ushbu voqea tufayli reys bekor qilingan, huquqbuzar esa transport politsiyasi xodimlari tomonidan qo‘lga olingan va navbatchilik qismiga tergov uchun olib ketilgan. Ko‘ngilsizlik bartaraf etilgach, samolyot manzilga yo‘l olgan.